2017. február 10-én (pénteken) este 8 órakor

a Díszteremben

**Alpár Alán**

agykutató

(Semmelweis Egyetem, Anatómiai, Szövet- és Fejlődéstani Intézet)

**Rendezett ricsaj:**

**idegsejtek ökölharca**

**a párbeszédért**

címmel tart előadást.

Az idegrendszer fejlődése, felépítése, működése káprázatos. Több milliárd idegsejtünk egyszerre sok száz szomszédjával beszél. Ebből az irtózatos lármából kell értelmes egészet kihallani, szerveink számára értelmezhető utasításokat megfejtenünk. Harc? Óriási. Egyedül? Biztos kudarc. Szóhoz jutás? Csak aki engedelmeskedik. Ki irányít? Aki fel sem tűnik. S a szép és büszke? Nevetség tárgya, akinek megmondják, mit s mikor csinálhat. Végül tízszer annyian kellenek mindehhez, akik csak takarítanak.

Több száz éve igyekszünk megfejteni, hogyan működik. A technika ma már olyan eszközöket ad kezünkbe, mellyel új fajokat alkothatunk, vagy ha bekapcsolunk egy lámpát, éppen megőrjíthetünk egy csapat neuront.

Lesz itt kérem medúza, zöld egér, de felbukkan majd röviden Berlioz is.

**Minden érdeklődőt szeretettel hívunk és várunk!**